Valev Mere
Valev Mere VR I/3 (kuni 1936 Vassili Martson, 16. detsember 1893 Seli vald, Pärnumaa, – 12. detsember 1949 Göttingen, Lääne-Saksamaa) oli Eesti sõjaväelane (mereväekapten) ja Eesti merejõudude juhataja aastatel 1938–1939. Teise maailmasõja ajal vabastati ta Orzełi juhtumi tõttu septembris 1939 sõjaväeteenistusest, hiljem töötas ta kaubalaevakaptenina. Valev Mere oli ainukene 1940. aastal elus olnutest Eesti Merejõudude juhatajatest, kes elas sõjaaastad üle ega saanud surma Nõukogude repressioonide käigus, vaid suri vabaduses kuigi paguluses.